વિજય રૂપાણીની સરકારે રાજયના 23 આઇએએસ અધિકારીની બદલીના ઓર્ડર કર્યા હતા. મોડી રાત્રે રાજ્યના 23 આઈએએસ અધિકારીઓની અલગ અલગ વિભાગમાં બદલી કરાઈ છે. CMOમાંથી અજય ભાદુને ખસેડવામાં આવ્યા છે. તેમની જગ્યાએ અશ્વિની કુમારને સચિવ બનાવવામાં આવ્યા છે. જ્યારે અજય ભાદુને પોર્ટ અને ટ્રાન્સપોર્ટ વિભાગના વીસી અને સીઈઓ બનાવવામાં આવ્યા છે. ઉપરાંત અમદાવાદના 2 ડેપ્યુટી મ્યુનિસપલ કમિશ્નરની પણ બદલી કરવામાં આવી છે. ડી. એચ. શાહને CMOમાં OSD બનાવવામાં આવ્યા છે. આ ઉપરાંત સુરત, રાજકોટ, જામનગર અને જુનાગઢના મ્યુનિ. કમિશ્નરની પણ બદલી કરવામાં આવી છે.